Redakteursbrief: Sterk program vir 23ste fees – DieHoorn
Redakteursbrief: Sterk program vir 23ste fees
Die KKNK het 'n indrukwekkende program vir sy 23ste fees Sondag in die Paarl bekend gestel.
Die fees wat volgende jaar op die Paasnaweek eindig, gaan heelwat swaargewigte in die kunste na Oudts­hoorn bring – Pieter-Dirk Uys én Tannie Evita kom fees toe, David Kramer bring 'n hiphop-blyspel hierheen, terwyl almal reeds praat oor Karen Zoid wat saam met die Gereformeerde Blues Band – Johannes Kerkorrel se orkes – gaan saamspan.
Die bekendes en briljantes en snaak­ses en geliefdes gaan almal hier wees – Petronel Malan, Rocco de Villiers, Elvis Blue, Mathys Roets, Emo Adams, Bobby van Jaarsveld, Kat­le­go Maboe en Zolani Mahola (Freshly Ground). Grotes soos Antoinette Kel­lermann, Tinarie van Wyk Loots, Stian Bam, Elize Cawood, Sandra Prinsloo, Waldemar Schultz, Anna-Mart van der Merwe, Dawid Minnaar, Frank Opperman, Ivan Botha, Donnalee Ro­berts, Casper de Vries, Schalk Be­zui­denhout, Wessel Pretorius, Pierre van Pletzen, Marion Holm.
En dit is net om 'n paar te noem.
Op Oudtshoorn was daar die week opwinding oor die 23ste fees, maar daar is ook deur inwoners op sosiale media gekla omdat die be­kendstelling – wat gemik was op die kunstenaars, borge en die media – nie op Oudts­hoorn plaasgevind het nie.
Hoewel dit dalk na 'n goeie plan klink – op emosionele vlak – maak dit doodeenvoudig nie uit 'n finansiële en logistieke oogpunt sin om so 'n be­kend­stelling wat slegs enkele ure duur op die afgeleë Oudtshoorn te hou nie. Dit is net te ver in afstand en in tyd van diegene wat met dié bekendstelling bereik moes word.
Wie sou boonop vir so 'n duur uittog na Oudtshoorn betaal het?
Borge sal waarskynlik verkies om eerder produksies by die fees te borg as 'n groot uittog van kunstenaars, borge en die media vir 'n funk­sie van enkele ure op Oudtshoorn?
En hoekom? Almal weet tog die KKNK is 'n Oudtshoornfees wat in April volgende jaar gaan plaasvind.
Oudtshoorniete kan gerus hul onsekerhede oor die fees afskud. Vandat ek in 2001 op die dorp geland het, het doemprofete my vertel die fees gaan skuif – George toe, Stellenbosch toe, Kaap toe…
Die KKNK se naam sê dit vind in die Klein Karoo plaas. Mag inwoners eerder die fees omarm, bemark, en met die kenmerkende Klein Karoo-gasvryheid onweerstaanbaar maak vir besoekers van oral.
– Liesel le Roux
Hulp gevra na verkragting
DIE Oudtshoorn Polisie vra die hulp van inwoners nadat 'n 23-jarige vrou op Sondag 19 Mei in Noor Kafee in...
Fotografiekursus: Inwoners ontvang sertifikate
Die fotograaf Hans van der Veen (links) verlede Vrydagaand by 'n groep geesdriftige inwoners wat tydens 'n byeenkoms in...
Kruiedokter vas wat glo beloof om R40 000 na R1,5 miljoen te vermeerder
'N KRUIEDOKTER van Uganda wat na bewering 'n vrou van Oudtshoorn beloof het sy sal R40 000 vermeerder na R1,5...
Honderde by sitting
• Grondonteiening sonder vergoeding Deur Garnett Wicomb "DIE Grondwet is reg soos dit nou is. Korrupsie is die groot...
Roets se nuutste bekend gestel
DIE nuutste rolprent van die regisseur Koos Roets, Hoener met rooi skoene, word op 27 Januarie landwyd in rolprentteaters...
Vier sterf in twee botsings
Deur Liesel le Roux 'N BEKENDE en geliefde petroljoggie van Oudts­hoorn, Johannes (Bobby) Plaatjies (50), het verlede Vrydag gesterf in...
NVG moet besluit oor beweerde verkragting van weermagstudent
Twee mede-studente na bewering die oortreders DIE Nasionale Vervolgingsgesag (NVG) sal besluit of twee weermagstudente vervolg gaan word vir...